ຈີນເຕືອນການໄປຮ່ວມພິທີ ມອບລາງວັນໂນແບລ
ຈີນເຕືອນວ່າ ຈະມີຜົນຕິດຕາມມາ ສຳລັບປະເທດ ທີ່ໄປຮ່ວມພິທີມອບລາງວັນໂນແບລ
ຈີນເຕືອນປະເທດຕ່າງໆວ່າ ເຂົາເຈົ້າຈະໄດ້ປະເຊີນກັບຜົນ ທີ່ຕິດຕາມມາຖ້າພວກເຂົາເຈົ້າຫາກໄປຮ່ວມພິທີມອບລາງ ວັນໂນແບລເພື່ອເປັນກຽດໃຫ້ແກ່ນາຍ Liu Xiaobo ນັກ ຕໍ່ສູ້ເພື່ອປະຊາທິປະໄຕຈີນທີ່ຖືກຄຸກຢູ່ໃນເວລານີ້ ແຕ່ແນວໃດກໍຕາມ ມາຮອດປັດຈຸບັນພວກນັກການທູດຢູ ໂຣບ ທີ່ໄປຮ່ວມພິທີມອບລາງວັນໂນແບລປະຈຳປີ ທີ່ນະ ຄອນອອັສໂລເປັນປົກກະຕິຢູ່ແລ້ວນັ້ນ ກ່າວວ່າ ພວກຕົນ ບໍ່ມີຄວາມຕັ້ງໃຈທີ່ຈະບອຍຄອດຫຼືບໍ່ໄປຮ່ວມພິທີມອບລາງ ວັນດັ່ງກ່າວໃນວັນທີ 10 ທັນວາຈະມານີ້ແຕ່ຢ່າງໃດ ເຈົ້າໜ້າທີ່ຈີນ ໄດ້ທຳການໂຈມຕີເກືອບທຸກໆມື້ ຕໍ່ຄະນະກຳມະການລາງວັນໂນແບລທີ່ໄດ້ ເລືອກເອົານາຍ Liu ເປັນຜູ້ຮັບລາງວັນຊຶ່ງເຈົ້າໜ້າທີ່ຈີນເວົ້າວ່າຜູ້ກ່ຽວເປັນອາດຊະຍາກອນ ນັ້ນ ນາຍ Liu ພວມຮັບໃຊ້ໂທດ ເປັນເວລາ 11 ປີ ໃນຂໍ້ຫາພະຍາຍາມລົ້ມລ້າງລະບອບ ການປົກຄອງຂອງຈີນ ໂດຍອີງຕາມບົດປະກາດຖະແຫຼງການທີ່ລາວໄດ້ພິມເຜີຍແຜ່ເມື່ອ 2 ປີກ່ອນທີ່ຮຽກຮ້ອງໃຫ້ມີການປັບປຸງການເຄົາລົບນັບຖືສິດທິມະນຸດແລະປະຕິຮູບປະຊາທິປະ ໄຕຢູ່ໃນປະເທດຈີນ ຮອງລັດຖະມົນຕີການຕ່າງປະເທດຈີນ ເອີ້ນລາງວັນດັ່ງກ່າວວ່າເປັນເຫດການທີ່ມີຄວາມສຳ ຄັນສູງທາງການເມືອງ ທ່ານກ່າວໃນວັນສຸກວານນີ້ວ່າປະເທດຕ່າງໆມີທາງເລືອກລະຫວ່າງ ການທ້າທາຍຕໍ່ລະບົບຕຸລາການຂອງຈີນຫລືພັດທະນາຄວາມສຳພັນແບບເພື່ອນມິດກັບປັກກິ່ງ